Kultura Maribor

Spekter. 70 let Zbirke UGM
2024-02-02 00:00 - 2024-12-30 00:00 (Europe/Paris) | Maribor center / Umetnostna galerija Maribor (Strossmayerjeva 6, Maribor)
Na veliki novi razstavi v Umetnostni galeriji Maribor razpiramo spekter pogledov, pozicij, oblik v umetniških delih iz Zbirke UGM in v umetnosti razstavne dejavnosti same.
Otvoritev: petek, 2. februar 2024, 19.00
2. februar 2024–3. december 2025
Kakor umetniško delo tvorijo številni elementi, ki jih z uporabo veščin in orodij v harmonije spretno kombinirajo in soočajo njihovi avtorji in avtorice, je tudi razstava umetniška forma sama zase, ob snovanju katere veljajo načela, sorodna snovanju umetniškega dela – kjer so umetniška dela sestavni elementi konglomerata celote.
»Le čevlje sodi naj kopitar. Po izobrazbi nisem umetnostni zgodovinar, temveč industrijski oblikovalec, zato sem v vlogi avtorja postavitve primarno posegal po ključih formalizma – barve, teksture in oblike – kriterijih, ki so po definiciji del moje profesionalne domene. Osrednje vodilo pri postavitvi razstave, od izbora do načina predstavitve del, prostorskih intervencij (barve in obloge sten, način okvirjanja in obešanja), je preizpraševanje ideje standarda.« — David Tavčar
Umetnostna galerija Maribor v letu, ko praznujemo 70 let, vabi k obisku nove občasne postavitve naše zbirke. Tokratno postavitev je zasnoval oblikovalec David Tavčar, ki je v preteklem letu prečesal Zbirko UGM in iz nje izbral več kot 250 umetnin, ikoničnih, manj znanih ali prvič razstavljenih, ter jih v sedmih sobanah in dveh dvoranah postavil v razgibano avtorsko doživetje.
Umetnostna galerija Maribor od leta 1954 domuje v palači na Strossmayerjevi ulici, ki zaradi prostorskih omejitev ne dopušča sočasne stalne postavitve zbirke in velikih občasnih razstav. Ta izziv v galeriji že vrsto let premagujemo tako, da na občasnih postavitvah Zbirke UGM v vedno novih konstelacijah del in načinih predstavitve ponudimo svež premislek o naši zbirki ter zgodovini umetnosti preteklega stoletja v mestu, regiji in Sloveniji.
Če je kuratorka Nadja Gnamuš pred desetimi leti na razstavi 60! Panorama zasnovala postavitev zbirke okoli vsebinskih in tematskih sklopov (osebno, umaknjeni subjekt, kulturne krajine in politično), pred štirimi leti pa smo 100+ vrhuncev iz Zbirke UGM postavili v kronološkem in slogovnem zaporedju, se Spekter osredotoča na formalne aspekte vizualne umetnosti: barva, oblika, material, tekstura, kompozicija. Prav tako smo v pričakovanju širitve v nove razstavne prostore na Rotovškem trgu posebno pozornost namenili prostorom našega do sedaj edinega domovanja in z oblikovalskimi konturami izpostavili najbolj značilne in karizmatične poteze palače na Strossmayerjevi. Pod taktirko Davida Tavčarja so prostori Umetnostne galerije Maribor postali prizorišča razstavljalskih eksperimentov in interpretacij zgodovinskih oblik postavitev umetnosti: od salonskega principa, principa bele kocke, do skicoznih postavitev in povsem originalnih novih form.
Oblikovalec David Tavčar je prodoren mlad oblikovalec, znan zlasti po oblikovanju tekstila za mednarodne modne hiše in podjetja s tradicijo, interierjih in lastni blagovni znamki. V oblikovanju ga odlikuje sproščena in igriva poteza risbe z roko, smisel za humor in neizčrpen vir referenc na zgodovino umetnosti, obrti in oblikovanja. Tavčar podobe niza v zaporedja in mreže ter tako ustvarja prepoznavne vzorce, ki od bližnjih detajlov do učinka od daleč tvorijo kompleksno in suvereno celoto. Umetnostna galerija Maribor je Tavčarju, kot izrazito svojstvenemu connoisseurju umetnosti, zaupala in podala carte blanche, da s svojim pogledom in uporabo del iz Zbirke UGM splete bogato tapiserijo formalnih umetnostnih asociacij in konverzacij.

Povezava do originalnega članka

Maribor je naš!
2024-02-21 00:00 - 2024-11-30 00:00 | Maribor center / Muzej narodne osvoboditve (Ulica heroja Tomšiča 5), Fotografski muzej (Koroška 19), Trafika – Muzej za enega (Trg revolucije)
Z nastankom jugoslovanske države je Maribor postal pomembno obmejno mesto. Predstavljal je severozahodna vrata Jugoslavije v svet. Mesto je postalo prometna os med Alpami in Beogradom ter ostalim Balkanom kot tudi med Dunajem in Trstom.
Leta 1910 je v Mariboru živelo 27.994 prebivalcev v 1269 stanovanjskih objektih. Leta 1921 se je število prebivalcev povečalo na 30.739 prebivalcev, stanovanjskih poslopij v mestu pa je bilo že 1455. Ob zadnjem štetju prebivalstva v Kraljevini Jugoslaviji leta 1931 je v Mariboru živelo 33.921 ljudi, število stanovanjskih nepremičnin pa je naraslo na 1834. Kot nov dejavnik mariborskega prebivalstva so med letoma 1918 in 1941 nastopili Primorci, ki so jugoslovanskemu Mariboru s svojo značajsko neposrednostjo vtisnili nov pečat.
Med januarjem 1919 in aprilom 1921 so mestno upravo v Mariboru vodili vladni komisarji dr. Vilko Pfeifer, nato pa dr. Josip Leskovar in za njim še Ivo Poljanec. Prve občinske volitve so bile razpisane za 26. april 1921. Največ glasov so prejeli socialisti, iz njihovih vrst so izvolili tudi župana Viktorja Grčarja. Spodnještajerski Nemci se prvih občinskih volitev v Mariboru niso udeležili. Izid prvih občinskih volitev v Mariboru in okoliških občinah, kjer so tudi zmagali socialisti, je bil precej drugačen kot v drugih slovenskih občinah.
Druge občinske volitve so bile 21. septembra 1924. Klerikalci Slovenske ljudske stranke in liberalci Jugoslovanske demokratske stranke so skupaj z Narodno socialistično stranko nastopili na občinskih volitvah v Mariboru kot Narodni blok. Samostojno so šli na volitve mariborski Nemci z Domačo gospodarsko stranko. Narodni blok je na drugih občinskih volitvah dobil 32 mandatov. Nemci in socialistična stranka so vsak dobili po štiri mandate v občinskem odboru, komunistična delavska skupina pa en mandat. Novi župan je postal predstavnik Slovenske ljudske stranke dr. Josip Leskovar.
Zadnje občinske volitve med obema vojnama so bile leta 1927. S 14 mandati je zmagala Slovenska ljudska stranka, takoj za njo so bili socialisti z 12 mandati. Šest mandatov je dobila Jugoslovanska demokratska stranka, pet pa Domača gospodarska stranka Nemcev. Mestni svet je 24. januarja 1928 za župana izvolil dr. Alojzija Juvana iz vrst Slovenske ljudske stranke. V zadnjem izvoljenem občinskem odboru so kot mestni odborniki sedeli že vsi bodoči župani in podžupani (dr. Alojzij Juvan in Franjo Žebot iz Slovenske ljudske stranke ter dr. Franjo Lipold iz Jugoslovanske demokratske stranke).
Ob uvedbi kraljeve šestojanuarske diktature leta 1929 je bil razpuščen tudi mestni občinski svet. Že čez nekaj dni je veliki župan Mariborske oblasti postavil novo občinsko upravo z županom dr. Alojzijem Juvanom. Kasneje ga je nasledil liberalec dr. Franjo Lipold. Do konca Kraljevine Jugoslavije mestna občina ni mogla imeti drugačne politične usmeritve, kot je bila tista v državi.
Zadnja, največja sprememba v sestavi organov mestne občine, se je zgodila jeseni 1935, ob spremembi vlade v Beogradu, ko je postal ban Dravske banovine dr. Marko Natlačen iz Slovenske ljudske stranke. Takrat so v Mariboru mestno občino z večino mestnih svetnikov prevzeli pristaši klerikalne stranke. Župan je ponovno postal dr. Alojzij Juvan, podžupan pa Franjo Žebot.
Med letoma 1918 in 1941 je na upravni razvoj mestne občine negativno vplivalo dejstvo, da je Maribor proti svoji volji, kot edina mestna občina v Jugoslaviji, ostajal v občinskih mejah, ki jih je določil zakon o občinah iz leta 1850. Njegova predmestja so še naprej ostajala samostojne občine.

Povezava do originalnega članka

Tajda Stiplovšek Jug - Sel / The Messenger
2024-03-08 00:00 - 2024-04-19 00:00 | Maribor center / Galerija Tkalka (Tkalski prehod 4, Maribor)
Razkol med naravo in tehnologijo je zasidran globoko v zahodni tradiciji razumevanja civilizacijskega napredka, čeprav gre za ločitev, ki so jo v Evropi zavračali že romantični misleci.
Vabljeni na otvoritev razstave v petek, 8. 3. 2024, ob 19. uri.
Kuratorka razstave: Anja Seničar
Ob vse večji ozaveščenosti o podnebnih spremembah prostori razprav postajajo zasičen s polarizirajočim zavračanjem znanosti in tehnologije, vse bolj zacementiran dualizem naravno = dobro, umetno = slabo, pa dodaja k občutku nemoči in “tehno pesimizmu”, da bi nam ista tehnologija, s katero smo spremembe v naravi pospešili, lahko tudi pomagala preprečiti najhujše.
Dela na razstavi Sel/The Messenger poskušajo vzpostaviti komunikacijo, ki se v šumu sodobnega diskurza o naravi in tehnologiji vse bolj izgublja. Iščejo vzporednice med naravnimi evolucijskimi prilagoditvami in tehnološkim, s cepljenjem kablov in žic na drevesne gmote poskušajo ponovno vzpostaviti prevodnik med umetnim in organskim, ter odpreti komunikacijske kanale med človekom in naravo. Umetnica idejo komunikacijske mreže v naravnem okolju razširi na globalne razsežnosti in raziskuje ali je v premagovanju gromozanskih razdalj narava naš zaveznik ali grožnja krhki komunikacijski mreži, ki povezuje sodobni svet v času tektonskih geopolitičnih premikov.
Povzetek obrazstavnega besedila kuratorke razstave Anje Seničar
Razstava bo na ogled od 8. 3. 2024 do 19. 4. 2024.
Povezava do originalnega članka

FOTOGRAFSKI NATEČAJ »KNJIGA«
2024-03-12 00:00 - 2024-04-30 00:00
FOTOGRAFSKI NATEČAJ »KNJIGA«
Organizatorja
IZUMgalerija in FOTOKLUB MARIBOR
Kontakt in informacije
e-naslov: fotoklub1936@gmail.com
Tema natečaja
KNJIGA (barvna ali črnobela fotografija)
Navodila za prijavo in pošiljanje fotografij:
Na natečaju lahko sodelujejo fotografi Fotokluba Maribor, s poravnano članarino za leto 2024.
Tema tokratne razstave je knjiga. Knjiga naj bo nosilni vizualni in vsebinski element kompozicije.
Vsak posameznik lahko pošlje največ 4 fotografije.
Vsaka fotografija naj ima svoj naslov in ime avtorja.
Primer: Pravljica_Janez Smole
Fotografije morajo biti v celoti avtorsko delo sodelujočega, za kar ta tudi prevzema vso odgovornost. Organizatorji natečaja ne prevzemajo nobene odgovornosti za nepravilno rabo ali kršenje avtorskih pravic tretjih oseb.
Tehnične zahteve za pripravo datotek:
Za razstavo se pošilja digitalne fotografije v JPG formatu. Velikost posamezne fotografije naj bo 3000 pix po daljši stranici in v razmerju 3:2. ali 2:3. Velikost datoteke pa naj ne presega 5 MB. Na fotografiji ne sme biti podpisov in okvirjev. Računalniško spreminjanje fotografij ni dovoljeno. Dovoljeni so osnovni popravki – ostrenje, svetlitev, brisanje prahu, …. Fotografije, ki ne bodo ustrezale tehničnim predpisom, bodo pred ocenjevanjem izločene.
Fotografije pošljite na naslov: fotoklub1936@gmail.com
Z oddajo del fotograf pristaja na zapisane pogoje.
Pristojbine NI!
Žiriranje:
Prispela dela bo ocenil umetniski svet Foto kino kluba “Kozjak” Kumanovo. Predsednik Milos Neškovski. Pritožba na izbor ni možna.
Rok za oddajo del:
Do 30 aprila 2024
Kraj razstave:
IZUMgalerija, Maribor
Koledar razstave: Oktober 2024

Povezava do originalnega članka

[Galerija Media Nox] Razstava ilustracij Živeti
2024-03-16 18:00 - 2024-04-10 18:00 | Galerija Media Nox
razstava ilustracij hane nekrep
ŽIVETI
Odprtje: 16. marec 2024 // 18:00 // Galerija Media Nox
V Galeriji Media Nox bo v soboto, 16. marca 2024, ob 18. uri otvoritev razstave ilustrcij Živeti, katere avtorica je mlada umetnica Hana Nekrep. Razstava bo v galeriji na ogled do 10. aprila 2024. Kuratorka razstave je Rebeka Tašič.

Kot otroci slišimo pravljice, ki se nas brez globljega pomena dotaknejo in pustijo svoj pečat, skozi odraščanje pa spoznamo, da so pravljice pravzaprav vselej nosile sporočila, njihovi odmevi so na nas pustili pečat, ki nam barva pot skozi vse življenje. Močno sporočilo predstavlja tudi razstava Hane Nekrep Živeti, skozi katero umetnica izraža doživljanje veselja in pravljičnosti v življenju kljub prisotnosti izgube in bolečine. Umetnica uporablja rdeč, velvet tuš kot simboliko življenjske sile, za ponazarjanje volje po izpopolnjujočem se življenju kljub težkim, mračnim obdobjem, skozi katera gremo.
V ilustracijah nastopajo magična bitja, ki skozi svojo zgodovino predstavljajo tudi bridke zgodbe in tegobe, a vendar nekaj svetlega, pomenljivega, s čimer narišejo odtenek upanja na obraz bralca/gledalca. V ospredje je postavljen kurent, slovanski bog, ki po izročilu iz dežele preganja zimo in zlo, s tem pa prikliče veselje, pomlad in nov začetek. V zgornje nadstropje je postavljen ravno z razlogom, da se izpostavi preživetje, nek nov krog življenja, s katerim se v naše doživljanje prikrade veselje, želja po plesu in radosti, odmaknejo se bolečine, ki nas pestijo.
V spodnjem prostoru se sklene krog življenja. Soočeni smo – v prenesenem pomenu – s kolesom usode, ki nas venomer opominja, da stvari kot trenutno so, ne ostanejo enake, da za dežjem posije sonce in obratno, kot je v naravi življenja. Kolo usode je tokrat zamenjano z ilustracijami gobic, pravljičnih bitij, kot simbol krožnosti življenja. Umetnica pravi, da ko smo živi, jemo mrtve gobe, žive gobe pa živijo od mrtvega tkiva. Skozi pravljičnost in pripovedko je zamaskirano sporočilo kontinuuma življenja ter lepote le tega.
Hana Nekrep skozi svoje ilustracije predstavlja pravljičnost in lepoto življenja. Za njenim ustvarjanjem je vnema, žar, ki je ljubezen do njenega pokojnega bratca Bora, pravi da živi in ustvarja pravljičnost v tem svetu zanj.
o umetnici
Hana Nekrep (1991) je umetnica, ki prihaja iz okolice Maribora. Je magistrirana inženirka arhitekture, z odliko je magistrirala na Fakulteti za arhitekturo v Ljubljani, trenutno opravlja doktorat iz arhitekture na Dunaju. Poleg arhitekture se ukvarja z ilustracijo in sliko. Sodeluje na znanstvenih simpozijih, humanitarnih projektih in dobrodelnih knjižnih projektih. Ilustrira in oblikuje knjige, med katerimi so ji najljubše otroške slikanice. Skozi nežno osebno ilustracijo si prizadeva oživeti slovensko kulturno dediščino, med katerimi izstopa motiv kurenta. Je dobitnica več nagrad, med njimi tudi nagrade mednarodnega natečaja EX-TEMPORE Ptuj.

Povezava do originalnega članka

Razstava Večletni vznik Mori Sikora
2024-03-22 18:00 - 2024-04-20 13:00 | Maribor center / artKIT (Glavni trg 14, Maribor)
Odprtje samostojne razstave Mori Sikora: Večletni vznik.
Vljudno vabljeni na odprtje prve samostojne razstave Mori Sikora Večletni vznik, ki bo v petek, 22. 3. 2024, ob 18. uri v razstavišču artKIT.
Tekstilna dela, ki visijo v razstavišču, povezujejo naravni svet rastlin in njihovih izvlečkov, da tkanine spremenijo v posode s spominom (na rastline in okolico, kjer so rasle). Njena umetniška dela so rezultat dolgotrajnega procesa eksperimentiranja z različnimi materiali – rastlinami, rožami, naravnimi izvlečki in barvili – ter preučevanjem različnih manipulacij s tkaninami, kot so krpanje, vezenje, šivanje in kolažiranje majhnih kosov za izdelavo večjih.
Pomen in koncept njene umetnosti sta osebna in aktualna nota v svetu, v katerem živimo danes. Pozorna je na podnebne spremembe, umirajoče vrste, kritična do prekomerno porabo, odtrganje naših korenin – iz narave. Obrnili smo hrbet materi Zemlji, zato želi avtorica z razstavo opomniti ljudi in samo sebe, da razmislimo in premislimo o svojem položaju in prostoru, v katerem smo pristali po vseh spremembah v svetu in okoli nas.
artKIT
Odpiralni čas: od torka do petka od 15. do 19. ure, v soboto od 10. do 13. ure

Povezava do originalnega članka

Razstava »jaz∞ mi«
2024-03-28 18:00 - 2024-04-30 18:00 | OBRAT
28. 3. 2024 ob 18.00, OBRAT
Razstava »jaz ∞ mi«

V četrtek, 28. 3. 2024, te ob 18.00 vabimo v OBRAT, prostor umetnosti in participacije na odprtje razstave »jaz ∞ mi« in projekcijo kratkih filmov in animacij študentk_ov Akademije Univerze v Novi Gorici. Razstavo bomo otvorile_i ob 18.00, ob 19.00 pa sledi projekcija filmov in animacij na našem skrivnem vrtu.

Razstava bo na ogled vsak delavnik med 13.0013.00 in 18.0018.00 do 30.30.4.4.2024.2024.

Razmislek o sebi in o nas v svetu. Z veliko pozornostjo do skupnosti, sedanjosti in do skupne prihodnosti, a skozi individualne zgodbe, ki jih študentje prepletajo med seboj, iščejo svojo vlogo v svetu, včasih s strahom, a opolnomočeni v raziskovanju skozi medsebojno sodelovanje. Spreminja se pogled na lastništvo planeta, narave, ljudi, idej, tehnologije, pogled na družbo in posameznice_ka v njej.

O tem razmišljamo skozi izbor študentskih del, ki prevprašujejo družbene in okoljske teme, umetno inteligenco, razmišljanje o prihodnosti brez ljudi, pa tudi skozi intimne refleksije o identitetah, spolu, moči in krhkosti posameznika.

Izbrana dela so nastala v raziskovalnih delavnicah »Futurama«, »Čas in prostor v gibljivi sliki« ter »Moč ženske krvi«, pod mentorstvom Robertine Šebjanič ter delavnicah »Futurama«, Jasne Hribernik in Rene Rusjan. Spremljevalni program animiranih filmov je nastal v rednem programu animacije pod mentorstvom Kolje Sakside in Timona Ledra.
Kuratorica razstave: Rene Rusjan, producenta: Rok Govednik in Tina Smrekar, odgovorna oseba: Boštjan Potokar, tehnična podpora: Urša Bonelli.

Povezava do originalnega članka

Fotografija 2 četrletja 2024 – PARAZOL
2024-04-05 00:00 - 2024-04-30 00:00 | foto klub maribor
Spoštovane članice in člani fotokluba maribor vljudno vabljeni k sodelovanju za fotografijo četrtletja. Tema prvega četrtletja 2024 je PARAZOL. Vsak član lahko pošlje po eno fotografijo do 30.6.2024 na naslov: kolekcija.fkmb@gmail.com. Fotografija / datoteka naj bo poimenovana z imenom in priimkom avtorja in naslovomom npr.: bojasenet_ULICA. Fotografije naj bodo v digitalnem formatu jpg in ne večje od 2 MB. Selektor, magovalec preteklega izziva Dušan Gajšek bo izmed prispelih fotografij izbral zmagovalno fotografijo.

Povezava do originalnega članka

Natečaj festivala Jazz 'ma mlade 2024
2024-04-08 08:00 - 2024-04-25 23:55 | MKC Maribor
Mladinski kulturni center Maribor in festival Jazz ‘ma mlade razpisujeta
NATEČAJ JAZZ ‘MA MLADE 2024
Soustvari festival, jazz-ajmo skupaj!
Se ukvarjaš s fotografijo? Rad_a moderiraš dogodke ali si spreten_a v pripravi tehnike za izvedbo glasbenih dogodkov? Svojo umetniško žilico piliš z oblikovanjem grafičnih podob ali se želiš preizkusiti kot selektor nastopajočih na festivalu z bogato tradicijo? Jazz ‘ma natečaj!
Mladinski kulturni center Maribor in festival Jazz ‘ma mlade razpisujeta natečaj za sodelovanje pri izvedbi 7. edicije festivala Jazz ‘ma mlade, ki bo potekala 31. maja ter 7. in 14. junija na Židovskem trgu in v Kulturnem inkubatorju. V Mladinskem kulturnem centru Maribor smo se namreč odločili, da ekipo, ki bo soustvarjala letošnji festival Jazz ‘ma mlade 2024, sestavimo s pomočjo natečaja. Na natečaju lahko sodelujejo mladi, stari od 15. do 29. let.
V naše vrste vabimo:

fotografa_injo na vseh treh dogodkih v sklopu festivala Jazz ‘ma mlade

Pričakujemo: fotografiranje nastopajočih in sodelujočih na festivalu ter udeležencev vse tri festivalske dni // pripravo manjšega izbora fotografij po vsakem festivalskem dnevu in predajo celotnega nabora fotografij v predhodno dogovorjenem roku po festivalu (v resoluciji, primerni za tisk in splet)
Nudimo: Honorar v višini 50 € (bruto) na festivalski dan oz. 150 € (bruto) za vse tri festivalske dni // potrdilo o sodelovanju

osebo za pomoč pri tehnični izvedbi vseh dogodkov v sklopu festivala Jazz ‘ma mlade 2024

Pričakujemo: pomoč pri pripravi tehnike pred začetkom dogodkov in pomoč pri tehnični izvedbi med dogodki vse tri festivalske dni.
Nudimo: Honorar v višini 50 € (bruto) na festivalski dan oz. 150 € (bruto) za vse tri festivalske dni // mentorstvo in sodelovanje z izkušenim tehnikom // potrdilo o sodelovanju

oblikovalca_ko grafične podobe festivala Jazz ‘ma mlade 2024

Pričakujemo: oblikovanje grafičnih elementov za promocijo festivala: IG post z vsebino (1080x1080px), IG post kot podlaga oz. okvirček (1080x1080px), IG story (1080x 1920px) in FB banner (1640x856px) // rok za izvedbo je 10. 5. 2024.
Nudimo: Honorar v višini 150 € (bruto) za pripravo dogovorjenih grafičnih elementov // smernice in pomoč pri pripravi //potrdilo o sodelovanju

selektorja festivala Jazz ‘ma mlade 2024

Pričakujemo: aktivno sodelovanje pri izboru nastopajočih v času pred začetkom festivala Jazz ‘ma mlade 2024
Nudimo: Honorar v višini 150 € (bruto) // mentorstvo in sodelovanje z izkušenim selektorjem // potrdilo o sodelovanju

kustosa_injo spremljevalnega programa Jazz ‘ma mlade 2024

Pred začetkom festivala priprava spremljevalnega programa, ki bo povezal in v festival vključil organizacije Kulturne četrti Židovska // priprava kratih opisov spremljevalnega programa in pridobitev ustreznega slikovnega gradiva za promocijo pred festivalom // Med festivalom organizacija dodatnih aktivnosti po predhodnem dogovoru z organizatorjem (npr. ustvarjalna delavnica, voden ogled dogajanja na KČ Židovska …)
Nudimo: Honorar v višini 150 € (bruto) // potrdilo o sodelovanju

moderatorja_ko vseh dogodkov v sklopu festivala Jazz ‘ma mlade 2024

Pričakujemo: pripravo vsebin za moderiranje in moderiranje vseh dogodkov v času festivala
Nudimo: Honorar v višini 50 € (bruto) na festivalski dan oz. 150 € (bruto) za vse tri festivalske dni // pomoč pri pripravi gradiva

Festival Jazz ‘ma mlade 2024 bo potekal v petek, 31. maja 2024, v petek, 7. junija 2024, in v petek, 14. junija 2024. Festivalski lokaciji sta Židovski trg in Kulturni inkubator.

POGOJI SODELOVANJA
Natečaj poteka od 8. aprila 2024 do vključno 25. aprila 2024. Prijave zbiramo na elektronski pošti lina.valant.sicanovic@mkc.si, zadeva »NATEČAJ Jazz ‘ma mlade 2024«. V elektronskem sporočilu obvezno navedite, na katero področje sodelovanja se prijavljate (Fotograf_inja // Pomoč pri tehnični izvedbi // Oblikovalec_ka // Selektor_ica // //Kustos_inja // Moderator_ka). Vsak sodelujoči se lahko prijavi zgolj na eno področje. Prijava naj vsebuje tudi:

podatke osebe, ki se prijavlja na natečaj (ime in priimek, elektronska pošta, datum rojstva ter telefonska številka);
kratko predstavitev preteklih izkušenj s področja, na katerega se oseba prijavlja.

Natečaj je namenjen mladim od 15. do 29. leta starosti. Prejete predloge bo pregledala tričlanska komisija, ki jo sestavljajo člani glavnega organizatorja festivala Jazz ‘ma mlade, tj. MKC Maribor. Udeležence natečaja bo o (ne)izboru komisija obvestila po elektronski pošti. Na nagradni natečaj se ne morejo prijaviti zaposleni na MKC Maribor ter ožji družinski člani zaposlenih na MKC Maribor.

Povezava do originalnega članka

TEČAJ SLIKARIJE, RISARIJE, IGRARIJE 5+
2024-04-08 15:00 - 16:00 | Vetrinjski dvor
VSAK PONEDELJEK od 15.00 do 16.00

Celoletno ustvarjalno raziskovanje otrokom nudi spoznavanje različnih risarskih in slikarskih pristopov, materialov in orodij za likovno ustvarjanje. Program je zasnovan skozi igro, kjer strokovno vodstvo spodbuja poglabljanje v risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi delo in igro. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org

Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

LIKOVNA ZA OTROKE, 7+
2024-04-08 16:30 - 17:30 | Vetrinjski dvor
VSAK PONEDELJEK od 16.30 do 17.30
Celoletno ustvarjalno raziskovanje otrokom nudi spoznavanje različnih risarskih in slikarskih pristopov, raziskovanje materialov in orodij. Udeleženci se spoznajo z osnovami risanja, slikanja, skiciranja, mešanja barv in podobno. Pod strokovnim vodstvom bomo skozi igro spoznavali risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so
prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi pogovore. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org
Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

Huje ne bo nikoli (Druga scena)
2024-04-08 18:00 | GT22 22 Glavni trg Maribor, Upravna enota Maribor, 2000 Slovenia
IntimniOder.GT22
Druga scena se predstavlja s predstavo Huje ne bo nikoli, ki je nastala po motivih Sartrove eksistencialistične enodejanke Zaprta vrata. Predstava je predavanje, ki nam razkrije različne koncepte smrti in življenja po njej. Predstava se zaključi s pravljico Mojce Pokrajculje, ki nas opominja, da ljudje še v dostojnem piskrčku ne bi mogli preživeti, saj bi si med sabo »porezali« noge.
Igrajo: Katja Bauman, Lana Fajfer, Nina Kekec, Lana Kos, Anika Medved, Mateja Petek, Naja Skuhala Žaja, Tin Šoškič, Eliza Vaupot, Dalibor Veselič, Ema Vidovič, Žiga Virtič
Produkcija: Druga scena II. gimnazije Maribor
Vstopnice: eno uro pred dogodkom v GT22

LIKOVNA GIMNASTIKA ZA MOŽGANE, 15+
2024-04-08 18:00 - 19:30 | Vetrinjski dvor
VSAK PONEDELJEK od 18.00 do 19.30
Vabimo vas k celoletnemu raziskovanju, spoznavanju različnih tehnik in pristopov risanja ter sproščanja ob risbi.
Prednosti: izražanje otroka v nas, občutek zavetja, samopomoč in korekcija, sprostitev in meditacija, razvoj kreativnosti, osebna rast …
Ob likovno meditativni metodi bomo na plano spustili ustvarjalni proces in postali avtorji mojstrovin. Z različnimi likovnimi nalogami bomo prevetrili naše možgančke, ki krepijo nevronske povezave, širijo percepcijo in krepijo koncentracijo.
Pridruži se lahko prav vsak, saj za risanje ni potreben likovni talent ali predhodno likovno znanje.
Cena za tečaj je 80 EUR/mesec.
Več informacij na: info@marsmaribor.org

Udeleženci delavnice prejmejo vso potrebno spodbudo, materiale in napotke za delo.
Obvezne so prijave. Število mest je omejeno na 10.

Organizator: Zavod Mars Maribor

Povezava do originalnega članka

»Barva in odsotnost barve«
2024-04-09 00:00 - 2024-05-11 00:00 | Maribor center / Galerija DLUM (Židovska ul. 10, Maribor)
Gostovanje članov Likovnega društva Kranj – ZDSLU v Galeriji DLUM.
Vljudno vabljeni na odprtje razstave članov Likovnega društva Kranj, v torek, 9. aprila 2024, ob 18. uri, v Galerijo DLUM, Židovska ul. 10, Maribor.
Razstavljajo: Brut Carniollus, Domen Dimovski, Klementina Golija, Irena Gayatri Horvat, Lara Ješe, Lojze Kalinšek, Mihael Perčič, Klavdij Tutta, Cveto Zlate, Tadej Žugman

Razsrava je na ogled od 9. 4. do 11. 5. 2024.

Galerija DLUM je odprta od torka do petka, od 10. do 15. ure, v soboto, od 10. do 13. ure.

Povezava do originalnega članka

Delovanje Organizacije Združenih narodov iz prve roke
2024-04-09 15:00 | Maribor center / Filozofske fakultete Univerze v Mariboru (Koroška cesta 160, Maribor)
Predavanje
Na Oddelku za geografijo FF Univerze v Mariboru bomo 9. aprila 2024 gostili Mag. Andraža Melanška, ki nam bo predstavil delovanje OZN. Nedavno je zaključil službovanje v okviru mirovne misije MINUSMA v Maliju.
Mag. Melanšek je leta 2006 diplomiral na Fakulteti za družbene vede v Ljubljani in leto kasneje magistriral na Univerzi v Cambridgeu iz mednarodnih odnosov. Od leta 2010 do konca leta 2023 je bil redno zaposlen v sekretariatu OZN kot eden izmed šestih Slovencev, ki so uspešno opravili sprejemne teste. V svoji karieri je služboval na Dunaju, Haitiju ter Kosovu in v New Yorku, Afganistanu, Iraku ter Maliju.
Trenutno končuje drugi letnik doktorskega študija humanistike in družboslovja na Univerzi v Ljubljani kjer proučuje vpliv implementacije norm na njihovo preživetje na primeru mirovnih operacij OZN.
Mag. Melanšek bo predstavil pomen in vlogo OZN v mednarodni skupnosti ter osebne izkušnje s terena v Maliju. Mali je zahodnoafriška država, ki je že skoraj desetletje v primežu oboroženega konflikta med različnimi uporniškimi in terorističnimi skupinami ter oblastmi v Bamaku.
Predavanje je odprto za javnost in bo potekalo 9. aprila 2024 ob 15:00 v amfiteatru Filozofske fakultete Univerze v Mariboru.
Vprašanja lahko naslovite na peter.kumer@um.si

Povezava do originalnega članka

Pozni popoldan s prostovoljkami_ci Evropske solidarnostne enote
2024-04-09 17:00 | TOTI DCA
9. 4. 2024 ob 17.00, TOTI DCA
Pozni popoldan s prostovoljkami_ci Evropske solidarnostne enote
V torek, 9. 3. 2024, te ob 17.00 vljudno vabimo v prostore TOTI DCA (Gorkega ulica 34, 2000 Maribor) na spoznavni popoldan s prostovoljkami_ci iz tujine.

Güneş Damla Biçer (Turčija), Jasmina Ibrahimović (Bosna in Hercegovina) in Zvonimir Florijančić (Hrvaška) nas bodo popeljale_i na kratko virtualno potovanje na katerem bomo slišale_i veliko zanimivega o njihovih rojstnih mestih in regijah s poudarkom na hrani, kulturi, zgodovini ter naravnih lepotah. Güneş, Jasmina in Zvonimir v okviru programa Evropska solidarnostna enota kot prostovoljke_ci preživljajo 10 mesecev v naši organizaciji.

Izvedele_i boste več o “gradu na zrnu soli” in o tem, zakaj je “cijela Tuzla jednu kozu muzla”! Če se slučajno odpravljate v Tuzlo ne pozabite vzeti s seboj kopalk, pripravite se na okušanje Tuzlanskega piva in zavedajte se, da je burek sveta stvar – vse ostalo so pite!

V sosednji deželi, tako Bosne kot Slovenije, se na trgovski poti nahaja kultni Čingilingi, kjer se srečujejo vsi, še posebej tisti, ki se odpravljajo proti industrijskemu mestu. Nekdaj veliko mesto sladkorne in usnjarske industrije, mesto s tovarno vžigalic, mlekarsko mesto – slavonski Osjek.

Nazadnje boste slišali Ismirju o mestu, ki ga je Amazonka Smirna poimenovala po sebi in ki je znano po mucah, vetru in tjulnjih!

Poleg fotografij in zanimivih zgodb kot so te lahko pričakujete tudi nekaj domačih prigrizkov, ki se tradicionalno pripravljajo za ramazanski bajram. Po predstavitvah namreč sledi druženje, kjer bomo neformalno izmenjale_i vtise in izkušnje.

Dogodek organiziramo v sodelovanju s TOTI DCA in bo potekal v bosanskem, angleškem in slovenskem jeziku. Izveden bo s podporo programa Evropska solidarnosta enota in NA Movit.

Povezava do originalnega članka

Matic Majcen: Kubrickova Odiseja v vesolju, in hrana
2024-04-09 18:00 | OBRAT
9. 4. 2024 ob 18.00, OBRAT
Cikel Filmski žanri skozi družbeno kritiko

Matic Majcen: Kubrickova Odiseja v vesolju, in hrana

V torek, 9. 4. 2024, te ob 18.00 vabimo v OBRAT – prostor umetnosti in participacije na prvo predavanje letošnjega cikla Filmski žanri skozi družbeno kritiko. O teorijah o Kubrickovi 2001: Odiseji v vesolju bo predaval Matic Majcen.

O predavanju:

Film 2001: Odiseja v vesolju režiserja Stanleya Kubricka je bil v zgodovini obdelan z vseh perspektiv, še posebej leta 2018, ko je praznoval 50. obletnico. Vendar pa se tu in tam vseeno pojavi kakšna teorija, ki se zdi preveč odbita ali nenavadna, da bi zares bila deležna resne obravnave in jo zato izpuščajo iz literature. Na predavanju bomo pozornost posvetili eni izmed takšnih teorij. Je to res zgolj izmišljotina in plod divje domišljije uporabnikov družbenih omrežij ali pa nam dejansko odpira nova vrata k razumevanju Kubrickove mojstrovine?

Matic Majcen

je filmski kritik, novinar in urednik. O filmu piše za vrsto slovenskih medijev: za Večer recenzira redni filmski program in poroča s filmskih festivalov v Cannesu, Benetkah in Berlinu, pri reviji Dialogi opravlja delo urednika za področje filma. Doktoriral je z disertacijo o slovenskem poosamosvojitvenem filmu ter je aktiven na področju filmskega izobraževanja, v sklopu česar redno predava v slovenskih šolah in kulturnih ustanovah. Je avtor knjig Slovenski poosamosvojitveni film: institucija in nacionalna identiteta (2015) in Kubrickova Odiseja v vesolju (2018). Leta 2009 je ustanovil projekt Podoba-Glasba, v sklopu katerega se ukvarja z zgodovino in teorijo glasbenega videa, obenem pa vodi tekmovalni program glasbenega videa na Ljubljanskem mednarodnem filmskem festivalu.

Pogovor ob predavanju bo vodila dr. Maja Pan.

Lokacija je dostopna gibalno oviranim osebam.

SEZNAM PREDLAGANE LITERATURE:

Agel, Jerome (ur.): The Making of Kubrick’s 2001. New York: The New American Library, 1970.
Bizony, Piers: 2001: The Making of Stanley Kubrick’s 2001: A Space Odyssey. Köln: Taschen, 2014.
Clarke, Arthur C.: 2001: A Space Odyssey. New York: Roc, 1968/2005.
LoBrutto, Vincent: Stanley Kubrick. London: Faber and Faber, 1998.
Majcen, Matic: Kubrickova Odiseja v vesolju. Maribor: Aristej, 2018.
Majcen, Matic: Teorije o lažnem pristanku na luni so žalitev za Kubricka: intervju z Janom Harlanom. Ekran, sep.-okt. 2016, 8–13.

Projekt nastaja v soorganizaciji Pekarne Magdalenske mreže, Film Factory in Mariborske knjižnice ter je financiran s strani Slovenskega filmskega centra in Mestne občine Maribor.

Povezava do originalnega članka

Huje ne bo nikoli (Druga scena)
2024-04-09 18:00 | IntimniOder.GT22

Predstavitev antologije Tri minute
2024-04-09 19:00 - 23:00 | Vetrinjski dvor
Izšla je prva antologija slovenske slamovske poezije
TRI MINUTE
Torek, 9. april 2024 // 19:00 // BarCoda v Vetrinjskem dvoru
Antologijo z naslovom Tri minute je uredila Petra Kolmančič, izdal pa Mladinski kulturni center Maribor (MKC Maribor). Predstavitev antologije bo potekala v torek, 9. aprila 2024, ob 19. uri v klubu BarCoda v Vetrinjskem dvoru v Mariboru. Kratkemu uvodnemu pogovoru z urednico antologije bo sledil nastop vključenih avtoric in avtorjev.

Mladinski kulturni center Maribor že od leta 2016 goji in spodbuja poseben pesniški žanr, slamovsko poezijo, pri kateri gre za specifični način odrskega izražanja skozi poezijo, ki zlasti med mladimi spodbuja ustvarjalnost, razmišljanje, diskusijo, druženje, socializacijo in samozavest. Slemovske dogodke redno prirejajo ali so jih prirejali tudi organizatorji v nekaterih drugih slovenskih mestih (Ptuj, Kamnik, Kranj, Celje, Ljubljana, Novo mesto), zato v Sloveniji lahko govorimo o dobro razviti slemovski sceni ali celo o slemovskem gibanju. Slamovska poezija je živa, sočna in polna energije, je poslušljiva, zlahka razumljiva in dostopna širšemu krogu. Izvaja se v živo in združuje elemente performansa, govorjene (spoken word) poezije in gledališča. Poglavitna razlika med poezijo kot jo razumemo v širšem smislu in slamovsko poezijo je v tem, da se slamovska poezija piše z mislijo in ciljem izvajanja pred publiko, zato je ob vsebini izjemnega pomena performativni potencial pesmi. Za dogodke v živo, na katerih se izvaja slemovska poezija, je značilno tudi to, da so tekmovalnega značaja.
Od leta 2016 pa do danes se je v Sloveniji razvila močna in kakovostna slemovska pesniška scena, na kateri je z uspešnimi nastopi zablestelo kar nekaj avtoric in avtorjev, ki so se uvrstili tudi na pomembna prvenstva v tujini, npr. na Evropsko prvenstvo v slemovski poeziji, ki vsako leto poteka v drugem evropskem mestu. Izbor poezije najboljših slemovskih pesnic in pesnikov je v antologiji Tri minute zbrala pesnica, urednica in dolgoletna koordinatorka literarnega programa Mladinskega kulturnega centra Maribor, Petra Kolmančič, ki pojav slemovske poezije aktivno spremlja in soustvarja že vse od začetka. V obširni spremni besedi, ki podrobno predstavi korenine in začetke slemovske poezije v ZDA in po svetu ter zgodovino slemovske poezije v Sloveniji, je o estetiki in poetiki slemovske poezije zapisala naslednje:
»Postopek porajanja slamovske poezije vključuje intenco uprizarjanja, se pravi čim bolj prepričljivega nastopa v živo in prav to je njena poglavitna posebnost, pa tudi ločnica, po kateri se razlikuje od drugih pesniških oblik in žanrov. Kot ugotavljam, omenjeni vzgib pogosto deluje kot konceptualni filter, saj pesnico ali pesnika sili v poglobljeno delo na performativnem potencialu besedila ter govorjeni izvedbi pesmi v živo. V slogovnem smislu gre pri veliki večini slamovske poezije, tako slovenske kot tuje, za precej bazične, enostavno zastavljene pesmi, v katerih prevladujeta realizem in narativnost. Fokus je posvečen melodiki, ritmu in čustvom. Slamovska pesem je relativno dolga pesniška oblika, zato velikokrat vsebuje elemente in nastavke zgodbe, ki jo pripoveduje z verzi.«
V knjižni izdaji Tri minute, prvi antologiji slovenske slamovske poezije je zbran in objavljen nabor najboljših pesmi, ki jih je bilo mogoče slišati na slovenskih slamovskih odrih v obdobju zadnjih osmih let. Naslov antologije Tri minute se nanaša na (omejen) čas nastopa, ki ga ima običajno slemer ali slemerka na slemovskem odru. Pričujoči nabor prinaša poezijo slamovskih pesnic in pesnikov, ki se – razen nekaj izjem, – še vedno aktivno udejstvujejo na domačih in tujih odrih, nekateri med njimi, npr. Mišel Amo Ristov (zmagovalec drugega nacionalnega prvenstva v slemovski poeziji) in Neža Prah Seničar (zmagovalka tretjega državnega prvenstva) že vse od začetka. Ob omenjenima se s pesmimi v antologiji Tri minute predstavljajo še Anka Vidmar, Letteče bessede (psevdonim April Veselko), Hana Bujanović Kokot, Kristian Koželj, Matic Ačko (zmagovalec petega državnega prvenstva, ki je antologijo tudi oblikoval), Metka Zadravec, Nika Gradišek (zmagovalka šestega državnega prvenstva), Nina Medved (prva nacionalna prvakinja v slemovski poeziji), Pavla Zabret, Petra Kokol, Pino Pograjc, Tomaž Lovrenko in Tom Veber.

Prva predstavitev antologije bo potekala v torek, 9. aprila 2024, ob 19. uri v klubu BarCoda v Vetrinjskem dvoru v Mariboru. Kratkemu uvodnemu pogovoru z urednico antologije, ki ga bo vodila Ajda Strajnar (ki je antologijo tudi jezikovno pregledala), bo sledil nastop vključenih avtorjev in avtorjev, svoje nastope so potrdile in potrdili Neža Prah, Hana Bujanović Kokot, Metka Zadravec, Letteče bessede (April Veselko), Nika Gradišek, Mišel Ristov, Nina Medved, Matic Ačko, Petra Kokol, Tomaž Lovrenko in Kristian Koželj.
Predstavitev antologije je odlična priložnost, da na enem mestu, na enem odru, slišite najboljše slemovske pesmi ter najboljše slemerje in slemerke iz obdobja 2016-2024!
Vabljene in vabljeni!

Dogodek organizirajo pesniško društvo Slam zverine in MKC Maribor – MKC Črka, v sodelovanju z Bando ferdamano, Narodnim domom Maribor, Kud Codo in s finančno podporo Mestne občine Maribor ter Ministrstva za izobraževanje, znanost in šport – Urada RS za mladino. Dogodek spada v sklop literarnih prireditev, ki jih sofinancira Javna agencija za knjigo.

Povezava do originalnega članka

[Galerija Media Nox] Zatvoritev razstave Živeti
2024-04-10 17:00 - 19:00 | Galerija Media Nox
ZATVORITEV IN PRODAJA DEL
Zatvoritev razstave ilustracij Hane Nekrep Živeti
Sreda, 10. april 2024 // 17:00 // Galerija Media Nox //
Razstava ilistracij mlade umetnice Hane Nekrep Živeti, je v Galeriji Media Nox na ogled še do vključno srede, 10. aprila 2024.
Izjemno uspešno pravljico bomo v sredo, 10. aprila 2024, ob 17. uri sklenili z druženjem in klepetom o razstavi in umetničinemu ustvarjanju. Dogodek je ob vsem naštetem namenjen tudi prodaji razstavljenih del, ki so na ogled tudi v sklopu virtualnega ogleda razstave.
Veseli bomo vašega obiska!

Povezava do originalnega članka

Delavnica z glino: Keramika za posebne priložnosti
2024-04-10 17:00 - 19:30 | Maribor center / Vetrinjski dvor (Vetrinjska ulica 30, Maribor)
Lončarska delavnica bo namenjena izdelovanju iz gline v prostoročni tehniki. Tema? Vaše želje.
Lončarska delavnica bo namenjena izdelovanju iz gline v prostoročni tehniki. Tema? Vaše želje. Darilo za bližnjo osebo, poseben predmet za popestritev vašega doma, komplet skodelic zase in svojo prijateljico, možnosti je neskončno! Lahko pa zgolj pridete, se prepustite in boste videli kam vas bo glina v tistem trenutku zapeljala.
Delavnica je primerna za začetnike.
Cena na osebo: 45,00 €.
Vsi materiali so vključeni v ceno.
Prijave: Število mest je omejeno.
S plačilom kotizacije, si zagotovite mesto na delavnici eva.prepeva@gmail.com.

Povezava do originalnega članka

Maribere: Bizarne zgodbe
2024-04-10 18:00 | Vetrinjski dvor
Zbirka kratkih zgodb nam prinaša deset, kot že naslov pove, bizarnih zgodb. Zgodbe so čudaške, nekonvencionalne, se odmikajo od običajnega in eksperimentalne. Teme zgodb so feminizem, futurizem, odnos do živali, fantastično, nenavadno, nadnaravno, religija in druge. Temam je skupen premaknjen pogled na realnost in mejne izkušnje, v katerih se človek pogosto znajde v zagati zaradi modernih tehnologij. Nič manj suvereno pa avtorica ne pripoveduje tudi v zgodbi, ki se dogaja v 17. stoletju.
Zgodbe so različnih dolžin. Krajše med njimi so najbolj duhovite v vsakodnevnih banalnostih.
Olga Tokarczuk (1962) je po osnovni izobrazbi klinična psihologinja. Po uspehu prvih del se je poklicno posvetila pisanju. Do sedaj je napisala 9 romanov, 6 zbirk kratkih zgodb in 6 različnih drugih del. V slovenščino imamo prevedenih 7 del in njeno predavanje ob prejemu Nobelove nagrade. Skoraj vsa dela, kot tudi Bizarne zgodbe, je prevedla Jana Unuk. Leta 2018 je avtorica dobila Nobelovo nagrado za književnost, istega leta mednarodnega bookerja, leta 2013 pa vilenice.
Vabljeni!
Seznam srečanj in knjig te sezone:
08. 5. 2024 P. Prezelj: Težka voda
12. 6. 2024 S. Gauthier, A. Fléchais: Človek gora

Klub bralcev dobrih knjig Maribere

Povezava do originalnega članka

Kritična in medijska pismenost
2024-04-11 00:00 - 2024-04-13 00:00 | na spletu in v živo
11. – 13. 4. 2024, na spletu in v živo
Kritična in medijska pismenost
Delavnica izhaja iz pedagoškega modela, ki ga želimo približati učiteljicam_em in jih spodbuditi, da v svoje vsakodnevno delo z mladimi vključijo elemente kritične pedagogike in medijske pismenosti v navezavi z digitalno pismenostjo. Le-to bo obogatilo učni proces z dodatno kontekstualno širino obravnavanih tematik in zavedanjem o znanju kot družbeni konstrukciji, vezani na družbene norme in vrednote. Vse to bo učiteljicam_em in mladim omogočalo vpogled v razmerje med znanjem in močjo, ter jih opremilo z mehanizmi in teoretskimi orodji za razvijanje kritičnega odnosa do lastnega znanja. Skozi proces se bo povečalo zavedanje o ekonomskih, političnih in družbenih interesih, ki vplivajo na znanje, informacije in vsebine, s katerimi se vsakodnevno srečujemo.

Usposabljanje, namenjeno učiteljicam_em in strokovnim delavkam_cem v šolah ter drugih organizacijah, bo potekalo 3 dni, kombinirano na spletu in v živo med četrkom, 11. 4. 2023, in soboto, 13. 4. 2024, v obsegu 18 pedagoških ur in je v katalogu Katis ovrednoteno z 1 točko.

Četrtek, 11. 4. 2024 / 12.00 – 15.30 / zoom

Spoznavanje osnov kritične in medijske pismenosti v navezavi z digitalno pismenostjo

Petek, 12. 4. 2024 / 10.00 – 16.30 / v živo

Teoretično in praktično spoznavanje orodji in metod za kritično analizo medijskih in drugih pisanih in vizualnih sporočil

Sobota, 13. 4. 2024 / 10.00 – 14.30 / zoom ali v živo

Praktično razvijanje pristopov za delo z mladimi

Prijave sprejemamo v sistemu Katis ali po e-pošti na naslov info@pekarnamm.org do 5. 4. 2024.

PRIJAVA NA USPOSABLJANJE V SISTEMU KATIS

Program je zastavljen tako, da udeleženi poglabljajo svoje zmožnosti kritičnega branja informacij in različnih manipulativnih besedil, se srečajo s kritično medijsko pismenostjo ter pristopi, spodbudami in orodji, ki jim omogočajo posredovanje teh veščin mladim v procesu svojega dela. Mlade je potrebno spodbujati, da razvijajo zmožnosti kritične pismenosti in s tem kritičnega branja informacij s katerimi se v različnih oblikah vsakodnevno srečujejo, da torej prepoznajo manipulativne elemente in se zavedajo zmožnosti samostojnega ustvarjanja besedil/sporočil vseh oblik. Prav s tem lahko aktivno in odgovorno sodelujejo v družbi v različnih kontekstih, predvsem pa javnost in nosilce moči opozarjajo na lastno problematiko ter jih vabijo v dialog. Pristope kritične pedagogike pa moramo sprva spoznati in prakticirati tisti, ki delamo z mladimi in tako s posredovanjem veščin podpiramo mlade in njihove aktivnosti ter vlogo dejavnih oblikovalcev svoje prihodnosti v okolju kjer živijo in družbi nasploh. Kritično mišljenje kot eden od temeljnih ciljev izobraževanja izvira iz ideje, da je za razvoj posameznika nujno, da razvije zmožnost in voljo, da na posredovane resnice in njihovo samoumevnost pogleda iz različnih zornih kotov ter v njih razkriva napake ali manipulativne in ideološke vidike. Za to pa si je potrebno vzeti čas in razvijati pogovor skozi katerega udeleženi razvijajo zmožnost, da jasno in argumentirano predstavijo svoja stališča, se soočijo s pogledi drugih in ustvarjajo nove poglede na probleme. Prizadevamo pa si tudi za dvig ravni kritične medijske pismenosti ter udeležene opremiti z informacijami in orodji za prepoznavanje avtentičnosti objav in s konceptualnim aparatom za kritično analizo družbenega dogajanja. Soočamo se s porastom raznovrstnih oblik informacij, s katerimi so bombardirani tudi mladi, katere vzgajamo in izobražujemo. S preizpraševanjem uveljavljenega znanja skozi prizmo razumevanja pomena verodostojnosti, razmerij moči, različnih interesov in večpomenskosti informacij, virov in medijev bodo udeleženi preko zastavljenih aktivnosti lažje zaznali prikrojene razlage s strani dominantnih institucij in jih uporabili v svojem vsakodnevnem delu. Če želimo zasledovati cilj demokratičnega izobraževanja, je nujno, da šole mlade usmerjajo k prakticiranju načel kritične pismenosti, saj se lahko le s tovrstnim znanjem obvarujejo pred nekritičnim ponotranjenjem dogem, reproduciranju neenakosti in ponavljanju konvencionalnega znanja.

Forma usposabljanja bo udeležene skozi vse dejavnosti angažirala k uporabi pristopov in orodji v vsakodnevnem delu, jih spodbujala k premisleku o temah in kako principe kritične pedagogike uporabiti v obravnavi kurikularnih tem. Poleg različnih metod, ki se jih bomo poslužile_i tekom usposabljanja in so popolnoma aplikativne v šolsko okolje, bomo udeleženim posredovale še dodatne materiale in branje, ki jim lahko koristi pri prenosu pridobljenih kompetenc v prakso. S skupinskim delom bodo udeležene_i že v okviru usposabljanja lahko, glede na svoje dosedanje izkušnje in izmenjavo le-teh, izoblikovale_i model, ki se ga bodo nadalje lahko posluževale_i v učilnicah.

Seznanile_i se bomo:

– kako uporabiti kritično pismenost kot metodološko orodje pri delu z mladimi;

– kako razviti kritični pogled v to, kako različna besedila (v medijih, v oglasih, na spletnih blogih, šolskih učbenikih, uradnih dokumentih…) oblikujejo naše svetove, kulture in identitete na vpliven, pogosto prikrit način;

– kako uporabiti besedila (pisana in slikovna) kot družbena orodja na načine, ki omogočajo preoblikovanje teh istih svetov;

– zavedati se samoumevnosti, s katero večinoma sprejemamo množico sporočil in jo nadomestiti s previdnostjo in pozornostjo do ciljev in agend prav teh sporočil;

– kako se na podlagi novo pridobljenega razumevanja in znanja organizirati za dejavno, angažirano in ustvarjalno opozarjanje na problematike ali reševanje problematik v svojem neposrednem družbenem okolju.

Razvijale_i bomo:

– senzibilnost za kritično branje množice sporočil, ki nereflektirana vplivajo na pojmovanja sveta, in pozornost do ozadja informacij;

– vpogled v načine, na katere informacije, besedila, mediji na prikrit način formirajo svetove kulture in identitete mladih;

– prepoznavanje in spodbujanje pozornosti do dejstva, da je branje socialna praksa, ki jo tvorijo dogodki in pravila interpretacije, ki se jih naučimo v institucijah kot je šola in cerkev, družina in delovno mesto, ki ta pravila in dogodke tudi oblikujejo;

– načine prepoznavanja različnih načinov funkcioniranja družbenih omrežij in digitalnih tehnologij ter njihov vpliv na posameznikovo življenje;

– pristope k motiviranju mladih k dejavnemu, angažiranemu in ustvarjalnemu posredovanju svojih vrednot;

– dojemanje sveta v svojem neposrednem družbenem okolju;

– poznavanje orodij za uspešno rabo lastnih besedil in besedil mladih kot družbenih orodij.

Uporabljene metode dela:

– predavanje;

– vodena diskusija;

– delo v skupini;

– kritična diskurzivna analiza medijskih in drugih besedil.

Udeleženke_ci boste prejele_i potrdilo o udeležbi z navedbo števila ur in obravnavanih vsebin.

izvajalki

Urška Breznik

Univ.dipl. sinologinja in profesorica umetnostne zgodovine, od leta 2013 direktorica Pekarne Magdalenske mreže. Vodi in koordinira projekta s področja mladine in kulture ter izvaja delavnice in seminarje kritične pismenosti za mlade, mladinske in pedagoške delavce na temo migracij, delavskih pravic, podnebne krize…

– soavtorica pedagoškega modela sedmih korakov za izvajanje delavnic in seminarjev kritične pismenosti za mlade in pedagoške delavke_ce;

– izvajalka delavnic kritične pismenosti na temo medijev, delavskih pravic, migracij, potrošništva, demokracije in političnih sistemov,… (2009-);

– soavtorica modela neformalnega izobraževanja za mlade »Kritična pismenost in delavske pravice« in izvajalka delavnic na temo kritične pismenosti za nezaposlene mlade v okviru projekta »Združimo se!«.

Kaja Fiedler

Diplomantka sociologije in interdisciplinarnega družboslovja, v Pekarni Magdalenske mreže je zaposlena od leta 2016 na projektih s področja kritične pismenosti, izobraževanj mladih o delavskih pravicah, zadružništvu, stanovanjskih zadrugah in podnebnih spremembah.

– izvajalka delavnic kritične pismenosti na temo delavskih pravic, medijev, migracij, demokracije in političnih sistemov, potrošništva,… (2016-);

– soavtorica modela neformalnega izobraževanja za mlade »Kritična pismenost in delavske pravice« in izvajalka delavnic na temo kritične pismenosti za nezaposlene mlade v okviru projekta »Združimo se!« ;

– avtorica raziskave »Zaposlovanje mladih in krtična pismenost, stanje v Sloveniji 2020«.

Povezava do originalnega članka

Vse o klavirskem triu
2024-04-11 15:00 | Dvorana Union, Maribor
5. koncert Mladinskega cikla 2023/2024

Cena vstopnice: 5 EUR

Komentirani koncert
Programska knjižica 2023/2024

Klavirski trio je skupina treh glasbil, v kateri sta poleg klavirja še violina in violončelo. Ta kombinacija glasbil je bila zelo priljubljena oblika komorne glasbe. Klavirski trio imenujemo tudi delo, ki je bilo napisano za izvedbo klavirskega tria. Druge kombinacije klavirja z dvema inštrumentoma pogosto privzamejo poimenovanje po pihalnem inštrumentu; na primer: Mozart je napisal trio za klavir, klarinet in violo, ki se običajno imenuje trio za klarinet, Brahms pa je napisal trio za klavir, violino in rog, ki se običajno imenuje rogov trio.
Haydn, Mozart in Beethoven so napisali več klavirskih triov za tradicionalno kombinacijo klavirja, violine in violončela. Beethovnovega zadnjega klavirskega tria se je prijel vzdevek »nadvojvoda«, ker je bil napisan za nadvojvodo Rudolfa. Franz Schubert je napisal dva čudovita klavirska tria. V obdobju romantike so nekaj najboljših klavirskih triov napisali Felix Mendelssohn, Antonín Dvořák, César Franck in Peter Iljič Čajkovski. V 20. stoletju sta Maurice Ravel in Dmitrij Šostakovič napisala vsak svoj znameniti klavirski trio. Alfred Cortot, Jacques Thibaud in Pablo Casals so bili svetovno znani glasbeniki, ki so v začetku 20. stoletja igrali in snemali klavirske trie. V drugi polovici 20. stoletja je bila najbolj znana skupina klavirski trio Beaux Arts. Danes veliko mladih glasbenikov igra klavirske trie, med njimi tudi trio Adelante, ki nam bo v učni urici predstavil to klasično zasedbo.

Povezava do originalnega članka

Kokic, iger & Queer Hangout
2024-04-11 16:00 - 19:00 | Kulturni inkubator
Ekipa Maribor skozi rožnata očala vabi na Družabni večer, ki bo v četrtek, 11. 4. 2024, ob 16.00, v prostorih Kulturnem inkubatorju (Koroška cesta 18).
Druženje bomo začele_i s pletenjem zapestnic v barvah LGBTQIA+ zastav. Materiale zagotovimo me_i, prav tako mentorsko podporo.
Na druženju bosta na voljo tudi dva aparata za izdelovanje značk v velikosti 25 mm in 44 mm. Motiv značke si lahko pripraviš že doma, lahko pa na delavnici. Vsi materiali bodo na voljo brezplačno.
Vzporedno z delavnico bo potekalo druženje Kokic in iger, kjer ne bo, kot že pove naslov dogodka, manjkalo ne kokic ne iger. Svojo najljubšo igro lahko udeleženci_ke prinesejo tudi s seboj.
Igre, ki so na voljo: Barking Kittens, 𝗘𝘅𝗽𝗹𝗼𝗱𝗶𝗻𝗴 𝗞𝗶𝘁𝘁𝗲𝗻𝘀, Cards Against Heteronormativity, 𝗗𝗼𝗯𝗯𝗹𝗲, Pride Playing Cards, 𝗪𝗶𝘇𝘇𝗮𝗿𝗱, 6 vzame!, 𝗖𝗮𝘁𝗮𝗻, Uno in Enka, 𝗗𝗶𝘅𝗶𝘁, Fake Artist goes to New York, 𝗟𝗶𝗴𝗿𝗲𝘁𝘁𝗼, Coup, Story Cubes.
Vabljene_i

Povezava do originalnega članka

Tone Partljič: DA SE NE POZABI!
2024-04-11 19:00 | Večnamenska dvorana
Vsako srečanje s Tonetom Partljičem je zanimivo in nepozabno. Dr. Dragan Potočnik se bo z našim dragim pisateljem tokrat pogovarjal o dveh njegovih zadnjih knjigah: o zgodovinskem romanu Veter z vzhoda, v katerem nadaljuje pričevanje o svojem rojstnem mestu ob Dravi. Tokrat se poda v trideseta leta, v napet zgodovinski čas, ki ga med drugim zaznamujejo prebujanje delavskega gibanja, smrt Rudolfa Maistra in atentata na kralja Aleksandra v Marseillu ter kanclerja Dollfusa na Dunaju.
In o zbirki kratkih zgodb Strnišča, s podnaslovom Zgodbe o otrocih in vojni, v kateri avtor zapiše, da ljudje ne maramo vojn. Ves svet je proti vojnam. A obenem se te neprestano dogajajo – že od pradavnine. Tudi literatura je polna zgodb o velikih zavojevalcih in zmagovalcih. In se sprašuje, kje so v teh zgodbah usode najmanjših, najranljivejših, otrok.
Tone Partljič, leta 1940 v Mariboru rojeni pisatelj, je začel dvajsetleten v šestdesetih letih pisati predvsem krajšo socialno in satirično prozo. Ko se je odpravil v mestni gledališki svet, pa je napisal okoli trideset uspešnih gledaliških komedij, nekatere, Ščuke pa ni, En dan resnice in Moj ata, socialistični kulak, so igrali po vsej Jugoslaviji. Za Kulaka je prejel Grumovo nagrado, za ves komedijski opus pa Prešernovo nagrado za življenjsko delo.

Organizator: Društvo popotnikov Vagant, Maribor

Povezava do originalnega članka

Turneja Better Live – Razsrediščenja 2024
2024-04-11 20:00 | IntimniOder.GT22
/ IntimniOderGT22
/ koncert Vasco Trilla & Diego Caicedo + Tea Vidmar & Irena Z. Tomažin

/ Better Live je mednarodni projekt, ki bo potekal do avgusta 2026 in se zavzema za trajnostno kroženje glasbenikov v Evropi, torej z upoštevanjem ekonomskih, socialnih in okoljskih vidikov. Zato bo turneja potekala v obliki manjših koncertov v povezavi z lokalnimi skupnostmi in bo pošteno plačana. Projekt podpira in zagotavlja strokovno znanje za 9 neformalnih mrež po Evropi, ki so pogoj za učinkovito umetniško kroženje v Evropi. Zavod Sploh je glavni partner v naši regiji, v regionalno mrežo pa je vključenih 12 slovenskih, italijanskih in hrvaških organizacij, ki se ukvarjajo z organizacijo koncertov in drugih dogodkov, povezanih s svobodno improvizacijo, med njimi tudi GT22.
Na prvi turneji Better Live gostujeta dva barcelonska glasbenika, kitarist Diego Caicedo in bobnar Vasco Trilla. Pridružili se jim bosta slovenski glasbenici Tea Vidmar in Irena Z. Tomažin
Better Live je sofinanciran s strani programa Ustvarjalna Evropa Evropske unije in del cikla koncertov Razsrediščenja Zavoda Sploh.
Better Live Music >>>
Več o partnerjih, mreži in koncertnem ciklu Razsrediščenja >>>

Povezava do originalnega članka

Praktični nasveti za pridne otroke 5+
2024-04-12 17:00 | Mala dvorana
Praktični nasveti za pridne otroke 5+

Vaňousová, Volpijeva, Dobovškova in Bečka / 45 min

Ko je Mark Twain leta 1865 napisal knjigo dobrih nasvetov za majhne deklice (Advice to Little Girls) in leta 1882 predavanje Advice to Youth, še ni vedel, da se bomo leta 2014 spraševali, če takšne reči otroci sploh lahko berejo. Za vse tiste, ki (še) ne znajo brati, je tukaj gledališka predstava. Ali je pismenim vstop dovoljen? Da, saj so pravila zato, da se včasih prekršijo, če tega seveda nihče ne opazi. Odrasli lahko uživajo v otroški predstavi in
otroci se lahko smejejo šalam, ki jih še ne smejo razumeti.
Skupinski avtorski projekt je sestavljenka drobnih zgodb, ki se potapljajo v otroške spomine, kjer nedolžnost in porednost skačeta z roko v roki čez potoke in včasih namerno zgrešita breg.
Predstava je primerna tudi za prvo in drugo triado OŠ

Nakup kart

Povezava do originalnega članka

Razstava mandal Žane Vračun
2024-04-12 19:00 - 2024-04-26 19:00 | Vodni stolp
Cena vstopnice: Vstopnine ni
Žana Vračun je profesorica likovne umetnosti, bioresonančna terapevtka in strastna ljubiteljica narave. Je avtorica art Soluna healinga, ki s pomočjo likovne, plesne in glasbene umetnosti transformira človeške sence in dviguje vibracijo na vseh nivojih. Žana živi v Mariboru, rada piše knjige, slika, pleše, poje, vrtnari in uživa življenje. Vodi različne seminarje in delavnice v povezavi s svojim poslanstvom. Od leta 2012 je izdala šest knjig z različno vsebino in 3 komplete vilinskih kart. Med tem časom so nastale tudi energijske mandale, ki niso zgolj slike, ampak resnično predrugačijo naše energije ob stiku z njimi. Gre za kozmične simbole, ki so aktivatorji različnih življenjskih področij, kot npr. zdravje, obilje, plodnost, uspeh, radost itd.
Art Soluna healing – ASH kozmične mandale so nastale iz risanih metuljev, ki jih je ustvarila leta 2012, in ker je ljubiteljica Svete geometrije, je prišla na idejo, da iz metuljev ustvari mandale. Nastalo je 44 energijskih mandal, kozmičnih simbolov z izjemno čisto energijo, kar je razvidno iz njihovih pravilnih oblik Svete geometrije. Kozmične mandale so močna orodja, ki reagirajo v skladu z vibracijo vsakega posameznika.

Povezava do originalnega članka

Mikis Theodorakis: Grk Zorba
2024-04-12 19:30 | Maribor center / SNG Maribor, Dvorana Ondine Otta Klasinc (Slovenska cesta 27, Maribor)
Balet.
Balet, ki se vsebinsko opira na roman Življenje in nravi Aleksisa Zorbe Nikosa Kazantzakisa in se navezuje na zvrst klasičnega pripovednega baleta, je še danes nadvse priljubljen tudi zaradi zanimivega in poživljajočega grškega glasbenega kolorita, ki ga spletajo ritmi in melodije izpod skladateljskega peresa Mikisa Theodorakisa, ki je v veliki meri zaslužen za globalno popularizacijo plesa sirtaki. Po dvajsetih letih od prve postavitve tega baleta v Mariboru se baletna zgodba z edinstvenimi lekcijami o življenju in ljubezni s kretskih brežin ponovno vrača na mariborske plesne deske, a tokrat s povsem novim plesnim elanom in v prenovljeni koreografiji legendarnega Lorce Massina.
Nakup vstopnic

Povezava do originalnega članka
